|  |  |  |  |
| --- | --- | --- | --- |
| Vår saksbehandler: Benedicte Helgesen Bergseng | Vår dato:20.05.2014Vårreferanse:2014/481 | Deres dato:Deres referanse: | Restaurant-og-mat.png |
|  |  |  |  |

Innkalling til rådsmøte nr. 3

**Dato: 28.05.14**

**Tid: 09:00 – 14:00**

**Sted: NHOs lokaler, Middelthunsgate 27.**

Dagsorden:

22.3.2014 Godkjenning av innkalling og dagsorden

23.3.2014 Godkjenning av referat fra rådsmøte nr. 2/14

24.3.2014 Orienteringssaker

25.3.2014 Deltakelse på møter

26.3.2014 Høringer

27.3.2014 Plan for oppfølging av utviklingsredegjørelsen

28.3.2014 Søknad om forsøk Vg2 sjømat

29.3.2014 Utprøving av vekslingsmodeller

30.3.2014 Fylkesbesøk

31.3.2014 Eventuelt

Vel møtt!

**22.3.2014 Godkjenning av innkalling og dagsorden**

**Forslag til vedtak:**

 Godkjennes

**23.3.2014 Godkjenning av referat fra rådsmøte nr. 2/14**

**Forslag til vedtak:**

 Godkjennes

Sakspapirer (vedlagt):

- Referat fra rådsmøte nr. 2/14

**24.3.2014 Orienteringssaker**

- Orientering fra Udir

* Oppdragsbrev 11-14 *«Gjennomgå og foreslå endringer i tilbudsstrukturen innen yrkesfaglige utdanningsprogram i samarbeid med partene i arbeidslivet»*

Sakspapirer (vedlagt):

* Brev til de faglige råd
* Oppdragsbrev 11-14
* Publisering av rapport «Kvalitet i fag- og yrkesopplæring. Fokus på bedriftsopplæring»

Sakspapirer (link):

* Rapport: <http://www.udir.no/Tilstand/Forskning/Rapporter/NIFU/Kvalitet-i-bedriftsopplaringen/>
* Nye nettsider for sakspapirer til de faglige råd. [www.fagligerad.no](http://www.fagligerad.no)

- Orientering fra rådsmedlemmer

- Deltakelse på møter og konferanser

- Flytskjema

Sakspapirer (vedlagt):

* Flytskjema.

**Forslag til vedtak:**

Rådet tar sakene til orientering.

**25.3.2014 Deltakelse på møter og konferanser**

De faglige rådene er invitert til tre møter i august og september, og rådet må bli enig om hvem som kan representere rådet.

* Fellesmøte mellom ledere og nestledere i SRY og de faglige rådene 27.-28. august. Inntil tre deltakere per råd. Invitasjon vedlagt.
* Arena for kvalitet 11. - 12. september. Inntil tre deltakere per råd. Invitasjon ettersendes.
* Arbeidsseminar om fordypningsmuligheter i fag- og yrkesopplæringen 19. august. Invitasjon ettersendes.

**26.3.2014 Høringer**

* **Forslag til endringer i læreplan for Vg3 kran- og løfteoperasjonsfaget på høring.**

Utdanningsdirektoratet foreslår følgende endringer:

• Endring i formålsteksten
• Endring i et kompetansemål
• Tillegg i bestemmelser om sluttvurdering

Hensikten med endringene er å sikre at lærlinger i faget får den nødvendige sikkerhetsopplæringen og de nødvendige kompetansebevisene de må ha for å kunne utøve yrket etter endt fagprøve.

AU foreslår at rådet ikke besvarer høringen.

**Forslag til vedtak:**

Rådet besvarer ikke høringen.

**Høringsfristen er 22. juni 2014**

Saksdokumenter (link):

- Høringsbrevet og forslaget til ny læreplan her: <http://www.udir.no/Regelverk/Horinger/Saker-ute-pa-horing/Horing-om-forslag-til-endringer-i-lareplan-for-/>

* **Forslag om å opprette portørfaget Vg3/opplæring i bedrift**

Utdanningsdirektoratet har sendt på høring forslag om å opprette portørfaget Vg3/opplæring i bedrift og har laget forslag til læreplan for faget.

AU foreslår at rådet ikke besvarer høringen.

**Forslag til vedtak:**

Rådet besvarer ikke høringen.

Høringsfrist 1. september.

Saksdokumenter (link):

- Høringsbrevet her: <http://www.udir.no/Regelverk/Horinger/Saker-ute-pa-horing/Horingsbrev-om-a-opprette-portorfaget-Vg3opplaring-i-bedrift-/>

* **Høring om forskriftsendringer - Fleksibilitet i fag- og timefordelingen i videregående opplæring**

Utdanningsdirektoratet har sendt på høring forslag om endringer i forskrift til opplæringsloven § 1-3. - fleksibilitet i fag- og timefordelingen i videregående opplæring
Endringene innebærer et nytt tredje ledd i forskrift til opplæringsloven § 1-3 hvor det blir åpnet for fleksibilitet i fag- og timefordelingen.

Høringen omfatter forslag til fleksibilitet i fag- og timefordelingen for:

• Studieforberedende utdanningsprogram (SF)

• Yrkesfaglige utdanningsprogram (YF)

• Vg3 påbygging til generell studiekompetanse på yrkesfaglige utdanningsprogram

Det er foreslått at skoleeier må fastsette lokale forskrifter for fag- og timefordelinger for alternative løp for å sikre elevenes rettigheter. Vi ber om høringsinstansenes syn på dette.

AU har behandlet saken og foreslår å bruke skjema på udir.no. Fra et faglig perspektiv er forslaget positivt. Likevel ser AU at en mer fleksibel fag- og timefordeling kan bli en utfordring for fylkeskommunene, og særlig i de tilfellene der elever eller lærlinger flytter mellom fylkesgrensene.

**Forslag til vedtak:**

Rådet besvarer høringen.

Frist **10. august 2014.**

Sakspapirer (link):

- Høringsbrev: <http://www.udir.no/Regelverk/Horinger/Saker-ute-pa-horing/Horing-om-forskriftsendringer---Fleksibilitet-i-fag--og-timefordelingen-i-videregaende-opplaring/>

**27.3.2014 Plan for oppfølging av utviklingsredegjørelsen**

Ved rådmøte nr. 2/14 vedtok rådet å lage en plan for det videre arbeidet med utviklingsredegjørelsen. Rådet ba AU om å fortsette arbeidet med å gjennomgå de enkelte punktene i siste kapittel, prioritere rekkefølge for oppfølging og vurdere arbeidsform. AUs forslag følger vedlagt. AU ber rådsmedlemmene vurdere medlemmer til de foreslåtte arbeidsgruppene.

Sakspapirer (vedlagt):

* FRRMs utviklingsredegjørelse 2013/2014
* Forslag til plan for oppfølging

**28.3.2014 Søknad om forsøk Vg2 sjømat i Finnmark**

Utdanningsdirektoratet har mottatt søknad om forsøk for Vg2 sjømat i Finnmark. I den forbindelse ber Udir det faglige rådet om å behandle saken og ta stilling til om et slikt forsøk er ønskelig ut fra en faglig vurdering.

AU har behandlet saken og mener forslaget til forsøk har stor overføringsverdi for andre områder, og særlig for utfordringene i Vg2 matfag. Argumentet for forsøket knyttes særlig til en sviktende rekruttering til sjømatnæringen. Elevene som velger dette må orienteres om konsekvensene, nemlig at de kun kan få læreplass innen sjømatproduksjonsfaget og sjømathandlerfaget.

AU vurderer læreplanmålene i forslaget som relevante, men at navn på fagene må justeres til gjeldende læreplanmal. Traineeperiode og utenlandsopphold er ikke programfag, men heller en metode for å gjennomføre opplæringen.

**Forslag til vedtak:**

Rådet støtter søknad om forsøk Vg2 sjømatfag med kommentarer.

Sakspapirer (vedlagt):

* + Brev fra Utdanningsdirektoratet, ved juridisk avdeling
	+ Søknad fra Finnmark fylkeskommune
	+ Tilleggsdokumentasjon 1
	+ Tilleggsdokumentasjon 2

**29.3.2014 Utprøving av vekslingsmodeller**

Udir ønsker med vedlagte informasjonsbrev å informere de faglige rådene om fremdriften i den utvidede utprøvingen av vekslingsmodeller.

I 2. oppdragsbrev til Udir om oppfølging av samfunnskontrakt for flere læreplasser, ber KD om at Udir inviterer fylkeskommuner til å prøve ut vekslingsmodeller med oppstart fra skoleåret 2014/2015. Invitasjon til fylkene ble sendt 25.04.14.

Fylkene har frist til 25. mai til å søke om deltakelse i den utvidede utprøvingen av vekslingsmodeller. I søknadsbehandlingen vil Udir be om en anbefaling fra aktuelle faglige råd. Rådene vil få en kort svarfrist til å avgi en anbefaling og vi anbefaler derfor at saken behandles på et prinsipielt grunnlag i rådene innen utgangen av mai.

AU har behandlet saken, og avventer foreløpig en prinsipiell vurdering på eventuelle søknader fra fylkeskommuner innen utdanningsprogrammet.

Sakspapirer (Vedlagt):

* Brev til de faglige råd
* Invitasjon til fylkeskommunene

**30.3.2014 Fylkesbesøk**

Sør-Trøndelag fylkeskommune har bekreftet fylkesbesøk 16.-18. september, og utformer nå et forslag til program. Mulig utkast til program diskuteres på rådsmøtet.

**31.3.2014 Eventuelt**